בהבעת תמיהה על הבדיחה הקודמת שלא שמעתי. - הזמן עושה את שלו - היא עונה ומתחילה לצחוק  מדבריי כמו חתול שנפגש עם נמלה המאיימת לאכול אותו, אבל אחרי רגע פוגש אריה שאוכל אותו. - הזמן לא עושה כלום, אנחנו עושים את הזמן.- אני עונה ומסתכל על השעון שלי שממשיך להסתובב במהירות של חמש מאות קילומטרים לשעה. - הזמן עושה את שלו ותפסיק לבלבל לי את המוח עם התיאוריות המטורפות שלך, ותפסיק עם הסוריאליזם הסוריאליסטי שלך - היא אומרת לי בשלוה בלתי מוסברת ומנסה להרים את החזייה שלה מהחתול הוורוד. - למה הפסקת לשתות וויסקי? - אני שואל בציפייה לכך שהיא תבין את כוונתי, על אף שאני לא מסוגל להבין מילה ממה שאני אומר. - זה לא קשור לעניין.- היא אומרת ושמה את החזייה על שערה, - אני רואה שהבנת את הכל וזה מאוד משמח אותי. אבל הייתי מאוד שמח לו יכולת להסביר לי למה כל העננים האלה מסתובבים סביב הראש שלי וממטירים עלייך גשם שכמותו כבר לא ראינו במשך שלוש מאות חמישים ושלוש שנה. - תראה, זה פשוט מאוד. יום אחד פידל קסטרו מודיע ברדיו שאם לא יכריזו על ממלכה מאוחדת של העולם שבה הוא יהיה השליט הוא יגלח את זקנו, העולם המערבי הופך להיות ערבי